PMIndiaData/PMIndiaSum huggingface dataset:
وزیراعظم نے پی ایس ایل وی سی 54 مشن کے کامیاب آغاز پر اسرو اور این ایس آئی ایل کو مبارکباد دی

نئی دلی، 26نومبر، 2022/ وزیر اعظم جناب نریندر مودی نے پی ایس ایل وی سی 54 مشن کو کامیاب طریقے سے خلاء میں بھیجے جانے پر اسرو اور این ایس آئی ایل کو مبارکباد دی ہے۔ جناب مودی نے اس لانچ میں شامل تمام کمپنیوں کو بھی مبارکباد دی ہے۔ ٹویٹس کی ایک سیریز میں، وزیر اعظم نے کہا؛ ’’پی ایس ایل وی سی 54 مشن کے کامیاب لانچ پر @ اسرو اور این ایس آئی ایل کو مبارکباد۔ ای او ایس – 06 سیٹلائٹ ہمارے سمندری وسائل کے بہتر استعمال میں مدد کرے گا۔‘‘ ’’بھارتی کمپنیوں @ پیکسل اسپیس اور @ دھروا اسپیس کی جانب سے 3 سیٹلائٹس کا لانچ ایک نئے دور کے آغاز کی خوشخبری سناتا ہے، جہاں خلائی ٹیکنالوجی میں بھارتی صلاحیت کو مکمل طور پر اظہار کیا جا سکتا ہے۔ تمام کمپنیوں اور اس لانچ میں شامل تمام لوگوں کو مبارکباد۔‘‘ ۔۔۔ ش ح ۔ اس۔ ت ح ۔
وزیر اعظم کا شری ستیہ سائی سنجیونی اسپتال، فجی کے افتتاح کے موقع پر خطاب

وزیر اعظم جناب نریندر مودی نے آج فجی میں شری سری ستیہ سائی سنجیونی اسپتال کے افتتاح کے موقع پر ایک ویڈیو پیغام کے ذریعے خطاب کیا۔ اس موقع پر خطاب کرتے ہوئے وزیر اعظم نے اسپتال کی تعمیر کے لیے فجی کے وزیر اعظم اور فجی کے لوگوں کا شکریہ ادا کیا اور کہا کہ اسپتال دونوں ممالک کے درمیان تعلقات کی علامت ہے، ہندوستان اور فجی کے مشترکہ سفر کا ایک اور باب ہے۔ چلڈرن ہارٹ ہسپتال نہ صرف فجی بلکہ پورے جنوبی بحر الکاہل کے علاقے میں اپنی نوعیت کاواحد اسپتال ہے۔ وزیر اعظم نے کہا کہ "خطے کے لیے، جہاں امراض قلب ایک بڑا چیلنج ہیں، یہ اسپتال ہزاروں بچوں کو نئی زندگی دینے کا ذریعہ بنے گا۔" انہوں نے اس بات پر بھی اطمینان کا اظہار کیا کہ یہاں نہ صرف بچوں کو عالمی معیار کا علاج ملے گا بلکہ تمام سرجری مفت کی جائیں گی اور اس کے لیے انہوں نے سائی پریم فاؤنڈیشن، فجی، حکومت فجی اور شری ستیہ سائی سنجیونی چلڈرن ہارٹ اسپتال آف انڈیا کی تعریف کی۔ وزیر اعظم نے برہملین سری ستیہ سائی بابا کے آگے عقیدت سےسر جھکایا جن کی انسانی خدمت کا پودا ایک بہت بڑا برگد کا درخت بن گیا ہے، جو پوری انسانیت کی خدمت کر رہا ہے۔ وزیر اعظم نے اس بات کا ذکر کیا کہ "سری ستیہ سائی بابا نے روحانیت کو رسومات سے آزاد کیا اور اسے لوگوں کی فلاح و بہبود سے جوڑ دیا۔ تعلیم، صحت، غریبوں اور محروموں کے لیے ان کا کام آج بھی ہمیں متاثر کرتا ہے۔ جناب مودی نے گجرات کے زلزلے کے دوران سائی بھکتوں کی خدمات کو بھی یاد کیا۔ وزیر اعظم نے کہا "میں اسے اپنی خوش قسمتی سمجھتا ہوں کہ مجھے ساہتیہ سائی بابا کا مسلسل آشیرواد ملا اور آج بھی مل رہا ہے۔" وزیر اعظم نے کہا کہ ہندوستان- فجی تعلقات کی مشترکہ میراث انسانیت کی خدمت کے جذبے پر مبنی ہے۔ ہندوستان ان اقدار کی بنیاد پر وبائی مرض کے دوران اپنی ذمہ داریاں پوری کر سکتا ہے کیونکہ ہم 150 ممالک کو دوائیں اور تقریباً 100 ممالک کو تقریباً 100 ملین ویکسین فراہم کر سکتے ہیں۔ انہوں نے کہا کہ ایسی کوششوں میں فجی کو ہمیشہ ترجیح دی گئی ہے۔ وزیر اعظم نے دونوں ممالک کے درمیان تعلقات کی گہرائی پر گفتگو جاری رکھی ۔ انہوں نے کہا کہ دونوں ممالک کے درمیان وسیع سمندرحائل ہونےکے باوجود ہماری ثقافت نے ہمیں جوڑے رکھا ہے اور ہمارے تعلقات باہمی احترام اور عوام سے عوام کے مضبوط تعلقات پر مبنی ہیں۔ انہوں نے اس بات کا اعتراف کیا کہ ہندوستان کو فجی کی سماجی و اقتصادی ترقی میں اپنا کردار ادا کرنے کے مواقع مل رہے ہیں۔ وزیر اعظم مودی نے آج فجی کے وزیر اعظم فرینک بینی ماراما کو ان کے یوم پیدائش پر مبارکباد دی اور اس امید کا اظہار کیا کہ ان کی قیادت میں دونوں ممالک کے درمیان تعلقات مزید مضبوط ہوتے جائیں گے۔
وزیر اعظم نے سابق رکن پارلیمنٹ جناب سی جنگا ریڈی  کی رحلت پر رنج و غم کا اظہار کیا

نئی دہلی، 05 فروری 2022: وزیر اعظم جناب نریندر مودی نے سابق رکن پارلیمنٹ جناب سی جنگا ریڈی کی رحلت پر گہرے رنج و غم کا اظہار کیا ۔ ایک ٹوئیٹ میں وزیر اعظم نے کہا؛ ’’جناب سی جنگا ریڈی گارو نے عوامی خدمت کے لیے اپنی زندگی وقف کردی۔ وہ جن سنگھ اور بی جے پی کو کامیابی کی نئی بلندیوں تک لے جانے کی کوششوں کا ایک اہم حصہ تھے۔انہوں نے متعد لوگوں کے دلوں اور اذہان میں جگہ بنائی۔ انہوں نے متعدد کاریہ کرتاؤں کو بھی ترغیب فراہم کی۔ ان کی رحلت پر ازحد غمگین ہوں۔ جناب سی جنگا ریڈی پارٹی کی ترقی کے سفر کے ازحد اہم دور میں بی جے پی کی ایک اثرانگیز آواز تھے۔ ان کے بیٹے سے بات کی اور تعزیت کا اظہار کیا۔ اوم شانتی۔‘‘
وزیر اعظم نے نیویارک دہشت گرد حملے کی مذمت کی

نئی دہلی،01۔نومبر ۔وزیر اعظم نریندرمودی نے امریکہ کے شہر نیویارک میں ہونے والے دہشت گرد حملے کی شدید مذمت کی ہے۔ انہوں نے کہا :’’ میں نیویارک شہر میں ہوئے دہشت گرد حملے کی سخت مذمت کرتاہوں ۔ میری تما م تر ہمدردیاں اس حملے کے مہلوکین کے کنبوں کے ساتھ ہیں اور زخمیوں کے جلد شفایاب ہونے کی دعا کرتا ہوں ۔‘‘
کابینہ نے بایو میڈیکل ریسر چ کریئر پروگرام کو مزید 5 سال کیلئے توسیع    کو منظور کیا

نئی دہلی،27؍مارچ۔وزیراعظم جناب نریندر مودی کی سربراہی میں مرکزی کابینہ نے بایو میڈیکل ریسرچ کریئر پروگرام (بی آر سی پی) ، اور ویلکم ٹرسٹ (ڈبلیو ٹی)؍ ڈی بی ٹی انڈیا الائنس کو اس کی شروعاتی 10 سالہ مدت (09-2008 سے 19-2018) سے آگے، 5 سال کے ایک نئے مرحلے (20-2019 سے 24-2023) تک توسیع کرنے اور اسے جاری رکھنے کےلئے اپنی منظوری دے دی ہے۔ محکمۂ بایو ٹیکنالوجی (ڈی بی ٹی) کے ساتھ ڈبلیو ٹی کے اقرار کی دو مرتبہ توسیع ہوئی ہے ۔ اس پروگرام کے کُل مالی اخراجات 1092 کروڑ روپے ہوں گے، جس میں ڈی بی ٹی اور ڈبلیو ٹی کا تعاون بالترتیب 728 کروڑ روپے اور 364 کروڑ روپے ہوگا۔ 1:1بنیاد پر شراکت داری میں 10سال سے زیادہ کی فنڈنگ کے تحت اس پروگرام نے ملک میں جدید ترین بایو میڈیکل انسٹی ٹیوٹ میں اعلیٰ ترین عالمی اسٹینڈرس کی تعمیر اور صلاحیت و ہنرمندی کے اپنے مقاصد کو پورا کیا ہے، جس سے اہم سماجی کامیابیوں اور صلاحیتوں نیز سائنسی پس منظر میں سماجی ضروریات پوری کرنے میں مدد ملی ہے۔ بی آر سی پی نے بیرون ممالک میں کام کر رہے اعلیٰ معیار کے ہندوستانی سائنسدانوں کو ملک واپس لوٹنے کے لئے ترغیب دی ہے اور بھارت کے اندر ہی مختلف جغرافیائی مقامات پر ان اداروں کی تعداد میں اضافہ کیا ہے، جہاں عالمی درجے کے بایو میڈیکل ریسرچ ادارے ہیں۔ اس توسیعی مرحلے میں یہ پروگرام صلاحیت و ہنرمندی کے فروغ کے ساتھ ہندوستان میں کلینکل ریسرچ کو مضبوط کرنے اور صحت سے متعلق اہم چیلنجوں کو نمٹانے کو جاری رکھے گا۔ حکومت ہند کے لئے بڑھی ہوئی حصہ داری کے ساتھ اِن ریٹرنس کو لانے کے لئے پروگرام کو جاری رکھنا اہم ہے۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔ ش ت ۔ک ا
وزیر اعظم نے آیوشمان بھارت پی ایم جے اے وائی کے تین برس مکمل ہونے پر اس کی ستائش کی

نئی دہلی، 23 ستمبر 2021: وزیر اعظم جناب نریندر مودی نے دنیا کی سب سے بڑی حفظانِ صحت اسکیم یعنی آیوشمان بھارت پی ایم جے اے وائی کے تین برس مکمل ہونے پر اس کی ستائش کی۔ مائی گووانڈیا کو جواب دیتے ہوئے وزیر اعظم نے کہا؛ ’’گزرے برسوں میں حفظانِ صحت کی اہمیت کو مزید واضح طور پر سمجھا گیا ہے۔ ہم اپنے شہریوں کے لئے اعلیٰ معیاری اور واجبی لاگت کی حامل حفظان صحت خدمات کو یقینی بنانے کے لئے پابند عہد ہیں۔ آیوشمان بھارت پی ایم ۔ جے اے وائی اس خواب کی تکمیل میں کلیدی حیثیت کی حامل ہے۔ #پی ایم جے اے وائی کے 3 برس
وزیر اعظم اور امریکی صدر ڈونالڈ  جےٹرمپ نے ایک دوسرے کو نئےسال کی مبارکباد پیش کی

نئی دہلی، 08جنوری، وزیر اعظم جناب نریندر مودی اور امریکی صدر ڈونالڈ جے ٹرمپ نے کل شام ٹیلی فون پر ایک دوسرے کو نئے سال کی مبارکباد پیش کی۔ دونوں رہنماؤں نے 2018 میں بھارت- امریکی کلیدی شراکت داری کی پیش رفت پر اطمینان کا اظہار کیا ۔ انھوں نے نئے 2+2 ڈائلاگ میکانزم اور اپنی نوعیت کی اولین بھارت ، امریکہ اور جاپانی سہ فریقی سربراہ ملاقات جیسی پیش رفتوں کی اہمیت کا بھی اعتراف کیا۔ دونوں رہنماؤں نے دفاع، انسداد دہشت گردی اور علاقائی و عالمی موضوعات پر باہمی تعاون کے سلسلے میں افزوں باہمی تعاون کا بھی مثبت انداز میں ذکر کیا۔ دونوں رہنماؤں نے اس امر پر اتفاق کیا کہ وہ 2019 میں بھارت- امریکی باہمی تعلقات کو مزید مستحکم بنانے کے لیے باہم مل جل کر کام کرنا جاری رکھیں گے۔
وزیراعظم نے بارہ بنکی میں سڑک حادثے میں جانوں کے اتلاف پر تعزیت کا اظہار کیا

نئی دہلی،28؍ جولائی : وزیراعظم جناب نریندر مودی نے اتر پردیش کے بارہ بنکی میں ہوئے سڑک حادثے میں جانوں کے اتلاف پر دکھ کا اظہار کیا ہے۔ ایک ٹوئیٹ میں وزیراعظم نے کہا ہے : ’’یوپی کے بارہ بنکی میں ہوئے سڑک حادثے کی خبر سے بہت دکھی ہوں۔ غمزدہ کنبوں کے تئیں میری تعزیت ۔ ابھی وزیراعلیٰ یوگی جی سے بھی بات ہوئی ہے۔ سبھی زخمی ساتھیوں کے مناسب علاج کا نظم کیا جا رہا ہے۔‘‘ وزیراعظم جناب نریندر مودی نے حادثے میں اپنی جان گنوانے والوں کے رشتے داروں کو بطور امداد 2 لاکھ روپے اور زخمیوں کو 50 ہزار روپے دیئے جانے کا بھی اعلان کیا ہے۔ پی ایم او کے ایک ٹوئیٹ میں کہا گیا ہے: ’’وزیراعظم نریندر مودی نے بارہ بنکی میں ہوئے المناک حادثے میں اپنی جان گنوانے والوں کے رشتے داروں کے لئے پی ایم این آر ایف سے 2 لاکھ روپے کی امداد کا اعلان کیا ہے۔ زخمیوں کو فی کس 50 ہزار روپے دیئے جائیں گے۔‘‘ ۔۔۔۔۔۔۔۔۔۔۔۔۔۔۔۔۔۔ ۰۰۰۰۰۰۰۰ (ش ح- م م- ق ر)
وزیر اعظم نے گبر تیرتھل میں مہا آرتی میں شرکت کی

وزیر اعظم جناب نریندر مودی نے نوراتری کے مبارک موقع پر گبر تیرتھل میں مہا آرتی میں شرکت کی۔ جناب مودی نے امباجی مندر میں بھی درشن اور پوجا کی، جو گجرات کے 51 شکتی پیٹھوں میں سے ایک ہے اور گبر تیرتھل کے قریب ہی واقع ہے۔ مہا آرتی، مندر کے آچاریوں نے کی تھی اور لیزر لائٹس کی مدد سے ماؤنٹ آبو کی پہاڑیوں پر ماں درگا کی ایک بڑی تصویر پروجیکٹ کی گئی۔ وزیر اعظم نے سہولیات کو بہتر بنانے کے لیے مندر کے منتظمین سے بھی بات چیت کی۔ وزیر اعظم نے ماں درگا کی پوجا کرنے کے بعد اپنے دو روزہ گجرات دورے کا اختتام کیا۔ وزیر اعظم کے ساتھ گجرات کے وزیر اعلیٰ جناب بھوپیندر پٹیل اور ریلوے کے مرکزی وزیر جناب اشونی ویشنو سمیت دیگر معززین نے بھی شرکت کی۔ ۔۔۔۔۔۔۔۔۔۔۔ ش ح۔ا گ۔ن ا۔
وزیراعظم نے ایک مضمون ساجھا کیا جس میں یہ بتایاگیا ہے کہ بھارت کس طرح ان عظیم شخصیات کو یادکررہاہے جنھوں نے ہمارے ملک کی تعمیر کی تھی

وزیراعظم، جناب نریندرمودی نے نموایپ کے وکاس یاترا سیکشن کا ایک مضمون ساجھا کیاہے ، جس میں اس بارے میں ایک جھلک پیش کی گئی ہے کہ بھارت کس طرح ان عظیم شخصیات کو یاد کررہاہے ،جنھوں نے ہمارے ملک کی تعمیر کی تھی ۔ وزیراعظم نے ایک ٹوئیٹ کیا : ‘‘اس سال ہم اپنے مجاہدین آزادی کو خراج عقیدت پیش کرنے کے موقع پر آزادی کا امرت مہوتسومنارہے ہیں ۔ نموایپ کی وکاس یاترا سیکشن پریہ مضمون آپ کو اس بارے میں ایک جھلک پیش کرتاہے کہ بھارت ، کس طرح ان عظیم شخصیات کو یادکررہاہے ، جنھوں نے ہمارے ملک کی تعمیر کی تھی۔#8YearsOfPreservingCulture"
وزیراعظم نے ملیشیا کے ممبر پارلیمنٹ جناب سیری داتک  انورابراہیم سے ملاقات کی

نئیدہلی10 جنوری ۔ ملیشیا کے ممبر پارلیمنٹ اور ملیشیا کی پارٹی کےڈی لان رکیات پارٹی کے صدر جناب سیری داتک انورابراہیم نے وزیراعظم جناب نریندرمودی سے ملاقات کی ۔ اس موقع پر ملیشیا کے دودیگر ممبران پارلیمنٹ عزت مآب کیشون سبرامنین اور عزت مآب سنتھارا کمار راما نائیڈو بھی جناب انور ابراہیم کے ہمراہ تھے۔ اس ملاقات کے دوران وزیر اعظم جناب نریندر مودی نے جناب انور ابراہیم کو پی کے آر پارٹی کا صدر منتخب ہونے پر مبارکباددی ۔ وزیر اعظم نے مئی 2018 میں ان کے ساتھ ملیشیا میں ہوئی ملاقات کا بھی خوشگوار طریقے سے تذکرہ کیا۔جناب نریندر مودی نے ملیشیا کے وزیر اعظم ڈاکٹر مہاتر محمد اپنی نیک خواہشات پیش کیں ۔ ملاقات کے دوران دونوں لیڈروں نے باہمی مفادکے متعدد علاقائی اور عالمی مسائل پر گفتگو کی۔ م ن ۔س ش ۔رم
وزیراعظم اور   اسپین کے وزیراعظم کے درمیان ٹیلی فون پر بات چیت

نئی دہلی، 4 اپریل 2020، وزیراعظم جناب نریندر مودی نےحکومت اسپین کے صدر (وزیراعظم کے ہم منصب) عزت مآب پیڈرو سانچیز پیریز کاسٹیجن کے ساتھ آج ٹیلی فون پر بات چیت کی۔ دونوں لیڈروں نے کووڈ۔ 19 عالمی وبا سے درپیش عالمی چیلنج کے بارے میں بات چیت کی اور عالمی خوشحالی اور معیشت پر اس کے اثرات پر تبادلہ خیال کیا ۔ وزیراعظم نے اسپین میں افسوسناک جانوں کے زیاں پر گہری تعزیت کا اظہار کیا اور جو لوگ اس بیماری میں مبتلا ہیں، ان کی تیز رفتار صحت یابی کے لئےا دعا کی ۔ وزیراعظم نے اسپین کے وزیراعظم کو یقین دلایا کہ اسپین کی شجاعت مندانہ کوششوں میں ہندوستان اس کے ساتھ کھڑا ہے اور اپنی بہترین صلاحیتوں کے ساتھ اس کی مدد کرنے کے لئے تیار ہے۔ دونوں لیڈروں نے اس عالمی صحت کے بحران سے لڑنے کے لئے بین الاقوامی تعاون کی اہمیت پر اتفاق کیا۔ اسپین کے وزیراعظم نے وزیراعظم کی اس رائے سے اتفاق کیا کہ کووڈ کے بعد کے دور کےلئے دنیا کو ایک نئے انسانیت پر مرکوز عالم کاری کے نظریہ ت کی تشریح کی ضرورت ہے۔ دونوں لیڈروں نے عالمی وبا کی وجہ سے اپنے گھروں میں بند عوام کی نفسیاتی اور جسمانی صحت کو یقینی بنانے کے لئے آسان ذرائع کے طور پر یوگا اور روایتی جڑی بوٹیوں کے علاج کی افادیت پر اتفاق کیا۔ انہوں نے اس بات پر اتفاق کیا کہ کووڈ۔ 19 کی صورتحال اور اس کی وجہ سے پیدا ہونے والی ضرورتوں کے سلسلے میں ان کی ٹیمیں مسلسل رابطے میں رہیں۔ ۔۔۔۔۔۔۔۔۔۔۔ م ن۔ ا گ۔ن ا۔
وزیراعظم 2 سے 4 نومبر تک تھائی لینڈ کا دورہ کریں گے

نئی دہلی،02 نومبر / وزیراعظم جناب نریندر مودی آج بینکاک تھائی لینڈ کا دورہ کر رہے ہیں۔ وہ آسیان سے متعلق مختلف سربراہ کانفرنسوں میں شرکت کریں گے جن میں آسیان – ہند سربراہ کانفرنس ، مشرقی ایشیائی سربراہ کانفرنس اور آر سی ای پی مذاکرات سے متعلق ایک میٹنگ شامل ہے۔ وہ اہم دو طرفہ اور عالمی معاملات پر بات چیت کے لیے عالمی لیڈروں کے ساتھ میٹنگ بھی کریں گے۔ اپنے روانگی کے بیان میں وزیراعظم نے کہا کہ آسیان سے متعلق سربراہ کانفرنس ہندوستان کی خارجہ پالیسی ، خصوصی طور پر ہماری ایکٹ ایسٹ پالیسی کے کلیدی عناصر ہیں۔ مشرقی ایشیائی سربراہ کانفرنس پر روشنی ڈالتے ہوئے وزیراعظم نے کہا کہ یہ سربراہ کانفرنس ہند-بحرالکاہل خطے سے متعلق ہماے ویژن کو پیش کرنے کا موقع فراہم کراتی ہے۔ آج شام چھ بجے وزیراعظم بینکا ک میں ‘سواسدی پی ایم مودی’ کمیونٹی پروگرام سے خطاب کریں گے۔ تھائی لینڈ کے لیے ہندوستانی برادری کی خدمات کی تعریف کرتے ہوئے وزیراعظم نے کہا کہ میں اُن سے بات چیت کرنے کا منتظر ہوں۔ ۔۔۔۔۔۔۔۔۔۔۔۔۔۔۔۔ (م ن ۔ ا گ ۔ م ت ح(
وزیراعظم نریندر مودی نےملک میں 10 مزید مرطوب زمینوں کو رامسار مقامات کے طور پر نامزد کرنے کے بعد خوشی کااظہار کیا

وزیراعظم جناب نریندر مودی نے اس بات پر خوشی کااظہار کیا ہے کہ ملک میں 10 مزید مرطوب زمینوں کو رامسار مقامات کے طور نامزد کیا گیا ہے ۔ وزیر اعظم نے ٹویٹ کیا کہ: ’’ماحولیات سے لگاؤ رکھنے والا ہر شخص اس بات پر خوشی محسوس کرے گا کہ ہندوستان میں 10 مزید مرطوب زمینوں کورامسار مقامات کے طوپر نامزد کیا گیا ہے۔ پچھلے مہینے اسی طرح کے 5 مقامات کو مرطوب زمین کے طورپر تسلیم کیا گیا تھا ۔ اس سے قدرت اطراف مقامات کا تحفظ کے تئیں ہماری عہد بستگی مزید گہری ہوگی‘‘۔
کابینہ نے انسٹی ٹیوٹ آف چارٹرڈ اکاؤنٹینٹس آف انڈیا اور سعودی آرگنائزیشن آف سرٹیفائیڈ پبلک اکاؤنٹس کے درمیان ایم او یو کے احیاء کو منظوری دی

نئی دہلی،4؍جولائی/ وزیراعظم جناب نریندر مودی کی سربراہی میں مرکزی کابینہ نے 2014 کے مفاہمت نامے کے احیاء کو منظوری دے دی ہے۔ یہ ایم او یو انسٹی ٹیوٹ آف چارٹرڈ اکاؤنٹینٹس آف انڈیا (آئی سی اے آئی) اور سعودی عرب کے سعودی آرگنائزیشن آف سرٹیفائیڈ پبلک کاؤنٹینٹس (ایس او سی پی اے) کے درمیان کارپوریٹ گورنینس، تکنیکی تحقیق اور مشورے، فورینسک اکاؤنٹنگ، کوالٹی کو یقینی بنانے، چھوٹے اور درمیانہ درجے کی مشقوں کے معاملے (ایس ایم پی)، اسلامی فائنینس، مسلسل پیشہ ورانہ ترقی(سی پی ڈی) اور باہمی دلچسپی کے دیگر موضوعات پر آپسی تعاون کو فروغ دینے کے لئے کام کرتا ہے۔ اہم اثر: آئی سی اے آئی کے ارکان، طلبہ اور ان کی تنظیموں کے مفاد میں باہمی تعلقات کو فروغ دینے کے لئے ساتھ مل کر کام کرنے کا ہدف طے کیاگیا ہے۔ ایم او یو، آئی سی اے آئی کے اراکین کو اپنے پیشہ ورانہ افق کی توسیع کرنے کا موقع فراہم کرے گا۔ یہ مقامی شہریوں کو صلاحیت کے فروغ کو مستحکم کرنے کے لئے ایک ادارے کے طور پر کام کرے گا۔ اس ایم او یو سے اکاؤنٹنگ اور آڈٹنگ پروفیشن کو بڑھاوا دینے میں آئی سی اے آئی کو تعاون فراہم کرے گا۔ اس سے اس پیشہ کو ترقی حاصل ہوگی۔ مستفدین: آئی سی اے آئی کی 3 مشرقی صوبوں (ایسٹرن پرووِنس) میں مضبوط موجودگی ہے۔ اس میں جدہ،ریاض اور سعودی عرب شامل ہیں۔ یہاں آئی سی اے آئی کے 200 سے زیادہ اراکین مختلف پیشہ ورانہ سطحوں پر کام کر رہے ہیں۔ ایس ایم او یو سے آئی سی اے آئی اور ایس او سی پی اے کے درمیان مستحکم تعلقات کو فروغ حاصل ہوگا۔ اس سے ہندوستانی چارٹرڈ اکاؤنٹینٹس کو ہندوستان میں اور مشرقی صوبوں (ایسٹرن پرونسیز) کے آجروں کو زیادہ اعتماد حاصل ہوگا۔ اس طرح ہندوستانی چارٹرڈ اکاؤنٹینٹس کے لئے روزگار کے اہم مواقع پیدا ہوں گے۔ پس منظر: انسٹی ٹیوٹ آف چارٹرڈ اکاؤنٹینٹس آف انڈیا (آئی سی اے آئی) ایک قانونی ادارہ ہے، جس کا قیام پارلیمنٹ کے ذریعہ پاس کئے گئے ایک ایکٹ؍آرڈیننس کے تحت عمل میں آیا تھا۔ چارٹرڈ اکاؤنٹینٹس ایکٹ، 1949، ہندوستان میں چارٹرڈ کاؤنٹنسی کو ریگولیٹ کرتا ہے۔ سعودی عرب کے شاہی حکم نامے کے تحت سعودی آرگنائزیشن اور سرٹیفائیڈ پبلک اکاؤنٹینٹس (ایس او سی پی اے) کو تشکیل کیاگیا ہے، جو ملک میں اکاؤنٹنسی اور آڈٹنگ پیشے کو ریگولیٹ کرتا ہے۔ ( م ن ۔ ش ت ۔ ک ا) ( 4 – 07 – 2018 )
وزیراعظم نے عالمی یوم صحت کے موقع پر تہنیتی پیغام دیا اور ہر شخص کی اچھی صحت اور بہتری کے لئے دعا کی

وزیراعظم جناب نریندر مودی نے عالمی یوم صحت کے موقع پر تہنیتی پیغام دیا ہے اور ہر شخص کی اچھی صحت اور بہتری کے لئے دعاکی ہے ۔ انہوں نے صحت کے شعبے سے جڑے ہوئے تمام لوگوں کےساتھ اپنی ممنونیت کااظہار کیا۔ انہوں نے کہاکہ آیوشمان بھارت اور پی ایم جن اوشدھی اسکیمیں ہمارے اہل وطن کے لئے اچھے معیار اور کفایتی طبی نگہداشت کو یقینی بنانے میں ایک محوری کردار ادا کررہی ہیں ۔ انہوں نے یہ بھی کہاکہ گزشتہ 8 برسوں کے دوران ، طبی تعلیم کے شعبے میں تیز رفتار تبدیلیاں دیکھنے میں آئی ہیں ،بہت سے نئےمیڈیکل کالج بنائے گئے ہیں ۔ ا نہوں نے اطلاع دیتے ہوئے بتایا کہ بھارتی حکومت علاج معالجے کی تعلیم کو مقامی زبانوں میں مہیا کرانے کی کوششیں کررہی ہے ،جو بے شمار نوجوانوں کی امنگوں کو پرپرواز عطا کریں گی۔ مسلسل ٹویٹس میں ، وزیراعظم نے کہا: "आरोग्यं परमं भाग्यं स्वास्थ्यं सर्वार्थसाधनम्॥ ’’عالمی یوم صحت پر مبارکباد۔دعا ہے کہ ہر شخص کو خدا اچھی صحت اورخوشحالی کی نعمت سے نوازے۔ آج کا دن صحت کے شعبے سے جڑے ہوئے تمام لوگوں کے ساتھ اظہارممنونیت کرنے کا دن ہے ۔یہ ان کی زبردست محنت ہی ہے جس نے ہمارے کرہ ارض کو محفوظ رکھاہے ‘‘۔ ’’بھارتی حکومت ہندوستان کے طبی بنیادی ڈھانچے کو وسعت دینے کے لئے انتھک کوششیں کررہی ہے ۔خاص توجہ تمام اہل وطن کے لئے اچھے معیار والی اورکفایتی طبی نگہداشت کی فراہمی کو یقینی بنانے پر مرکوز ہے ۔ یہ ہر ہندوستانی کے لئے فخر کی بات ہے کہ طبی نگہداشت سے متعلق دنیا کی سب سے بڑی اسکیم یعنی آیوشمان بھارت ہمارے ملک میں ہے ‘‘۔ ’’ مجھے پی ایم جن اوشدھی جیسے منصوبوں سے استفادہ کرنےوالے افراد سے مل کر بہت خوشی محسوس ہوتی ہے ۔ کفایتی علاج معالجے کی فراہمی پر ہماری توجہ مرکوز ہونے سے غریب طبقے اوراوسط طبقے کے افرادکے لئے بڑے پیمانے پر روپئے کی بچت کو یقینی بنایا ہے ۔ اسی کے سا تھ ساتھ مجموعی فلاح و بہبود کو مزید فروغ دینے کے لئے ہم اپنے آیوش نیٹ ورک کو مضبوط سے مضبوط تر کررہے ہیں ‘‘۔ ’’ گزشتہ 8 برسوں کے دوران، طبی تعلیم کے شعبے میں تیز رفتار تبدیلیاں رونما ہوئی ہیں ۔ کچھ نئے میڈیکل کالجز قائم کئے گئے ہیں ۔ بھارتی حکومت علاج معالجے کی تعلیم کو مقامی زبانوں میں مہیا کرانے کی کوششیں کررہی ہے،جو بے شمار نوجوانوں کی امنگوں کو پرپرواز عطا کریں گی‘‘۔
سیشلس کے صدر کے سرکاری دورہ ہند کے درمیان ہندوستان اور سیشلس کے درمیان ہوئے مفاہمت ناموں کی فہرست

نمبر شمار مفاہمت نامہ/ معاہدہ ہندوستانی فریق سیشلس کی طرف سے دستخظ کرنے والی شخصیت 1 بلدیاتی اداروں، تعلیمی اور پیشہ وارانہ اداروں کے توسط سے چھوٹے ترقیاتی پروجیکٹوں کے نفاذ کے لئے ہندوستان کی طرف سے امدادی گرانٹ کے سلسلے میں جمہوریہ ہند کی حکومت اور جمہوریہ سیشلس کے درمیان مفاہمت نامہ امور خارجہ کی وزیرمملکت جناب ایم جے اکبر بساوٹوں، بنیادی ڈھانچہ اور زمینی نقل وحمل کی وزیر محترمہ پامیلا چارلیٹ 2 پنجاجی سٹی کارپوریشن(میونسپل کارپوریشن) اور جمہوریہ سیشلس کے سٹی آف وکٹوریہ کے درمیان دوستی اور امداد باہمی کے قیام کے لئےٹویننگ معاہدہ امور خارجہ کی وزیرمملکت جناب ایم جے اکبر بساوٹوں، بنیادی ڈھانچہ اور زمینی نقل وحمل کی وزیر محترمہ پامیلا چارلیٹ 3 سائبر سیکوریٹی کے شعبے میں تعاون کے لئے جمہوریہ ہند کی الیکٹرانکس اور اطلاعاتی ٹیکنالوجی کی وزارت کے تحت کام کرنے والی انڈین کمپیوٹر ایمرجنسی رسپانس ٹیم(سی ای آر ٹی۔ ان) اور جمہوریہ سیشلس کے درمیان جمہوریہ سیشلس کے اطلاعاتی ٹیکنالوجی محکمہ کے درمیان مفاہمت نامہ امور خارجہ کی وزیرمملکت جناب ایم جے اکبر ماہی پروری اور زراعت کے وزیر جناب چارلس بیسٹین 4 سال 2018-2022 کے لئے جمہوریہ ہند حکومت اور جمہوریہ سیشلس کی حکومت کے درمیان ثقافتی لین دین پروگرام امور خارجہ کی وزیرمملکت جناب ایم جے اکبر بساوٹوں، بنیادی ڈھانچہ اور زمینی نقل وحمل کی وزیر محترمہ پامیلا چارلیٹ 5 ہندوستانی بحریہ اور جمہوریہ سیشلس کے نیشنل انفورمیشن شیئرنگ اینڈ کوآرڈیننشن سینٹر کے درمیان وائٹ شپنگ انفورمیشن کے اشتراک سے متعلق تکنیکی معاہدہ۔ امور خارجہ کی وزیرمملکت جناب ایم جے اکبر ماہی پروری اور زراعت کے وزیر جناب چارلس بیسٹین 6 جمہوریہ ہند کی امور داخلہ کی وزارت کے فورین سروس انسٹی ٹیوٹ اور جمہوریہ سیشلس کے محکمہ خارجی امور کے درمیان مفاہمت نامہ۔ فورین سروس انسٹی ٹیوٹ کے ڈین جناب جے ایس مکل امبیسڈر بیری فورم، خارجی امور کے سیکریٹری آف اسٹیٹ
وزیر اعظم نے فلپائن میں ہندوستانی برادری کے لوگوں سے خطاب کیا

نئی دہلی؍13نومبر2017،وزیر اعظم جناب نریندر مودی نے فلپائن کی راجدھانی منیلا میں آج ہندوستانی برادری کے لوگوں سے خطاب کیا۔ وزیر اعظم نے کہا کہ آسیان خطہ ہندوستان کے لئے بہت اہمیت کا حامل ہے۔ انہوں نے آسیان خطے کے ساتھ ہندوستان کے طویل باہمی وراثت اور جذباتی رشتے کا ذکر کیا۔ انہوں نے خاص طورپر بدھ اور رامائن کا ذکیا۔ انہوں نے کہا کہ اس خطے میں ہندوستانی نژاد لوگوں نے اس وراثت کو قائم رکھنے میں کلیدی رول ادا کیا ہے۔ وزیر اعظم نے کہا کہ ہندوستان نے کبھی بھی کسی دوسرے ملک کو نقصان نہیں پہنچایا ہے۔ انہوں نے ڈیڑھ لاکھ فوجیوں کی قربانی کا ذکیا ، جنہوں نے پہلی اور دوسری جنگ عظیم کے دوران دوردراز کے علاقوں میں اپنی جانیں نچھاور کیں تھیں۔ ہندوستان کا حال بھی یکساں طورپر روشن اور تابناک ہو۔ انہوں نے کہا کہ ہمیں اس بات کو یقینی بنانے کے لئے ہر ممکن کوشش کرنے چاہئے کہ 21ویں صدی ہندوستان کی صدی ہو، جسے ایشیاء کی صدی بھی کہا جاتاہے۔ وزیر اعظم نے غریبوں کو بااختیار بنانے کے لیے حکومت کی طرف سے کئے گئے جن دھن یوجنا اور اجوولا یوجنا جیسے اقدامات کا بھی ذکر کیا۔ انہوں نے سبسڈی کو آدھار سے جوڑنے سے حاصل ہوئے فوائد کا بھی ذکر کیا۔ م ن۔ح ا۔ن ع (13-11-17)
امریکہ کے وزیر خارجہ ریکس ڈبلیو ٹلرسن نے  وزیر اعظم سے ملاقات کی

نئی دہلی،25 اکتوبر/ امریکہ کے وزیر خارجہ ریکس ٹلرسن نے آج دوپہر بعد وزیر اعظم جناب نریندر مودی سے ملاقات کی ۔ اپنے موجودہ منصب میں بھارت کا اولین دورہ کرنے والے امریکی وزیر خارجہ ٹلرسن کا وزیر اعظم نے خیر مقدم کیا ۔ وزیر اعظم نے اس برس جون کے مہینے میں امریکی صدر ٹرمپ کے ساتھ اپنی ملاقات کا ذکر کرتے ہوئے کہا کہ کلیدی باہمی شراکت داری میں ترقی کے مستحکم رجحان کے ساتھ مثبت اور دور رس فوائد کی حامل گفتگو ہوئی تھی ۔ وزیر اعظم نے ، وزیر خارجہ ٹلرسن کے اظہار کردہ اس عہد کا ذکر کیا ، جس میں انہوں نے باہمی شراکت داری کے مواد ، رفتار اور گنجائش میں تیزی لانے اور انہیں مضبوط کرنے کی سمت میں مزید اقدامات کئے جانے کی بات کہی ہے ۔ انہوں نے زور دے کر کہا کہ بھارت اور امریکہ کی مضبوط شراکت داری سے نہ صرف یہ کہ دونوں ملکوں کا باہمی فائدہ ہو گا بلکہ علاقائی اور عالمی استحکام اور خوشحالی کے تناظر میں اس کا مثبت اثر بھی پڑے گا ۔ صدر ٹرمپ کی نئی جنوبی ایشیا پالیسی کے تناظر میں وزیر اعظم نے افغانستان میں امن و استحکام لانے کے ساتھ دہشت گردی ، دہشت گردوں کے انفرا اسٹرکچر ، محفوظ مقامات اور دہشت گردی کی امداد کے خاتمے سے متعلق مشترکہ مقاصد کا ذکر کیا ۔ اس سلسلے میں وزیر خارجہ ٹلرسن نے وزیر اعظم کے ساتھ خطے میں اپنے حالیہ اسفار پر تبادلۂ خیال کیا ۔ دونوں لیڈران نے دہشت گردی کی تمام شکلوں سے نمٹنے اور علاقائی استحکام اور سلامتی کو فروغ دینے کے لئے موثر امداد باہمی کو تیز کرنے پر بات چیت کی ۔ اس سے پہلے دن میں ، امریکی وزیر خارجہ نے ، وزیر خارجہ سشما سوراج اور قومی سلامتی کے مشیر اجیت ڈوبھال کے ساتھ تفصیلی بات چیت کی تھی ۔
چھٹے ہند-جرمنی بین حکومتی مشاورت کے موقع پر دستخط کیے گئے معاہدوں کی فہرست

نمبر شمار معاہدہ دستخط کنندگان ہندوستان کی جانب سے جرمنی کی جانب سے 1 گرین اینڈ سسٹین ایبل ڈویلپمنٹ پارٹنرشپ پر جے ڈی آئی وزیراعظم جناب نریندرمودی ، جناب اولاف شولز دیگر معاہدے 2 تیسرے ممالک میں سہ رخی ترقیاتی تعاون کے منصوبوں کے نفاذ پر جے ڈی آئی ڈاکٹر ایس جے شنکر، وزیر خارجہ سوینجا شولز، وفاقی وزیر برائے اقتصادی تعاون اور ترقی 3 جے ڈی آئی کلاسیفائیڈ معلومات کے تبادلے اور باہمی تحفظ کے معاہدے کے قیام اور ایم ای اے اور جرمن دفتر خارجہ کے درمیان براہ راست اینکرپٹیڈ کنکشن قائم کرنے کے معاہدے کے قیام پر ڈاکٹر ایس جے شنکر، وزیر خارجہ اینالینا بیرباک، وزیر خارجہ 4 قابل تجدید توانائی کی شراکت داری کے حوالے سے ہند-جرمن ترقیاتی تعاون ڈاکٹر ایس جے شنکر، وزیر خارجہ وزیر سوینجا شولز، وفاقی وزیر برائے اقتصادی تعاون اور ترقی 5 جامع مائیگریشن اور موبلٹی پارٹنرشپ پر معاہدے کے آغاز پر مشترکہ اعلامیہ جناب ونے کواترا، خارجہ سکریٹری مہموت اوئیزدے میر پارلیمانی سینٹ سیکرٹری، 6 بھارت سے کارپوریٹ ایگزیکٹوز اور جونیئر ایگزیکٹوز کی جدید تربیت کے میدان میں تعاون کے تسلسل پر جے ڈی آئی جناب انوراگ جین، صنعت اور اندرونی تجارت کے فروغ کے محکمہ کے سیکرٹری اسٹیٹ سیکرٹرییوڈو فلپ ، وزارت برائے اقتصادی امور اور موسمیاتی تبدیلی پر عملدرآمد ورچوئل دستخط 7 انڈو-جرمن گرین ہائیڈروجن ٹاسک فورس جناب آر کے سنگھ، بجلی، نئی اور قابل تجدید توانائی کے وزیر رابرٹ ہیبیک، وفاقی وزیر برائے اقتصادی امور اور کلائمیٹ ایکشن 8 8۔زراعت پر جے ڈی آئی جناب نریندر سنگھ تومر، زراعت اور کسانوں کی بہبود کے وزیر سوینجا شولز، وفاقی وزیر برائے اقتصادی تعاون اور ترقی 9 9جنگل کی زمین کی بحالی پر جے ڈی آئی جناب بھوپیندریادو، ماحولیات جنگلات اور موسمیاتی تبدیلی کے وزیر سٹیفی لیمکے، وفاقی وزیر برائے ماحولیات، فطرت کے تحفظ، نیوکلیائی سلامتی اور صارفین کے تحفظ